หุ้นยุโรปเปิดตลาดแดนบวก ขณะนลท.ซึมซับแนวโน้มเฟดขึ้นดบ.
ตลาดหุ้นยุโรปเปิดตลาดวันนี้ปรับตัวสูงขึ้น ขณะที่นักลงทุนได้ซึมซับประเด็นแนวโน้มการปรับขึ้นอัตราดอกเบี้ยของธนาคารกลางสหรัฐ (เฟด) ในการประชุมเดือนธ.ค.นี้
10 พ.ย. 2558

ตลาดหุ้นยุโรปเปิดตลาดวันนี้ปรับตัวสูงขึ้น ขณะที่นักลงทุนได้ซึมซับประเด็นแนวโน้มการปรับขึ้นอัตราดอกเบี้ยของธนาคารกลางสหรัฐ (เฟด) ในการประชุมเดือนธ.ค.นี้
ดัชนี Stoxx Europe 600 บวก 0.3% เมื่อเวลาประมาณ 8.00 น.ตามเวลาลอนดอน ขณะที่ดัชนี CAC-40 ตลาดหุ้นฝรั่งเศสเปิดวันนี้ที่ 4,937.37 จุด เพิ่มขึ้น 26.20 จุด, +0.53% ดัชนี DAX ตลาดหุ้นเยอรมันเปิดวันนี้ที่ 10,846.96 จุด เพิ่มขึ้น 31.51 จุด, +0.29%
หุ้นกลุ่มโลหะภาคอุตสาหกรรมปรับตัวลง เนื่องจากความกังวลเกี่ยวกับแนวโน้มเศรษฐกิจจีนที่ชะลอตัวลง ภายหลังจากที่จีนได้รายงานว่าดัชนีราคาผู้บริโภคเดือนต.ค.ขยายตัวในอัตราที่ชะลอตัวลง
ในวันนี้ สำนักงานสถิติแห่งชาติของจีน (NBS) เปิดเผยว่า ดัชนีราคาผู้บริโภค (CPI) ของจีนในเดือนต.ค.เพิ่มขึ้น 1.3% เมื่อเทียบรายปี ซึ่งชะลอลงจากอัตราการขยายตัว 1.6% ในเดือนก.ย. และต่ำกว่าที่นักวิเคราะห์ประเมินไว้ว่าจะปรับขึ้น 1.5% หากเทียบรายเดือน ดัชนี CPI เดือนต.ค.ลดลง 0.3%
 